เมื่อวานมีอาการแสบคอทั้งวันพอตกกลางคืนเหมือนจะเจ็บๆคอ ตื่นเช้ามาเลยตรวจ ATK ผลเป็นลบค่ะ พอมาทำงานอาการแสบคอและเจ็บคอก็หายไปแล้วค่ะแต่น้ำมูกไหลแทน ลักษณะน้ำมูกเป็นสีใสๆค่ะ มีคัดจมูกเป็นบางครั้ง นานๆทีจะรู้สึก แต่รู้สึกแสบตามากกว่าค่ะ แสบเหมือนน้ำตาจะไหลเลยค่ะ เลยอยากจะสอบถามว่าอาการแสบตามันเกี่ยวกันมั้ยคะปล.ตำแหน่งที่ตัวเรานอนตรงข้ามกับแอร์ลงพอดีค่ะ
สวัสดีค่ะ อาการแสบตา อาจเกิดจาก ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา อาจเกิดจากการระคายเคืองเช่นแพ้สารเคมี การใส่คอนแทคเลนส์นานเกินไปหรือไม่สะอาด การไปขยี้ตา หรือการติดเชื้อไวรัสที่บริเวณตาขาว ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน กระจกตาเป็นแผล หรือ ตาแห้งโดยหากมีอาการแสบตา น้ำตาไหลเยอะ ตาแดง มองเห็นไม่ชัดเจน ควรพบแพทย์เพื่อตรวจเพิ่มเติม การเป็นหวัดมักจะทำให้มีอาการทางระบบทางเดินหายใจที่เด่นชัดว่าอาการในตา ดังนั้นถ้าแสบตามาก การติดเชื้อในทางเดินหายใจก็อาจจะไม่อธิบายค่ะในระหว่างนี้ ไม่ไปขยี้ตาบ่อยๆ ล้างหน้าได้ตามปกติ งดการใส่คอนแทคเลนส์ไปก่อน ไม่ควรขยี้ตาบ่อยๆ